Қасиетті Рамазан құтты болсын!
"Қасиетті Рамазан құтты болсын!" | "https://abai.kz/post/9772"
TITLE: Қасиетті Рамазан құтты болсын!
URL: https://abai.kz/post/9772
META: "Қасиетті Рамазан құтты болсын!" | "https://abai.kz/post/9772"
DATE: 01.08.2011
AUTHOR(s): Абай-Ақпарат
TOTAL WORDS: 893
TEXT: Бүгін  - қасиетті Оразаның бірінші күні. Алланың әміріне бойұсынып, мұсылманның бес парызының бірі  - ораза тұтып, ниет еткен барша дін қарындас жұртқа ораза қабыл болсын айтамыз! Құдай уә тәбәрәкә-тағала құлшылықтарыңызды, ниеттеріңіз бен тілектеріңізді қабыл етсін! Әр күнгі оразада халқымыздың амандығын, мемлекетіміздің бүтіндігін, ел мен жердің бақуатты болып, Алаш ұрпағының даңқы асқақтауын тілейік. «Абай-ақпарат» Қасиетті Рамазан құтты болсын! 2011 жылдың 1 тамызы - қасиетті Рамазан айының бірінші күні Құрметті мұсылман бауырлар, қымбатты отандастар! Баршаңызды мүбарак Рамазан айының келуімен шын жүректен құттықтаймын! Биыл - сүйікті Отанымыз үшін ерекше жыл. Ел тәуелсіздігінің 20 жылдығы. Дәл осы айтулы кезеңде егемен еліміз Ислам Ынтымақтастық ұйымының тізгінін қолға алып, қазақтың байтақ даласының шежіре - тарихы Исламмен біте қайнасып жатқандығын дүйім жұртқа паш етуде. Осынау мәртебелі қызметте елімізге Алла тағаладан  зор абырой нәсіп етуін тілейік. Бүгін  - қасиетті Оразаның бірінші күні. Алланың әміріне бойұсынып, мұсылманның бес парызының бірі  - ораза тұтып, ниет еткен барша дін қарындас жұртқа ораза қабыл болсын айтамыз! Құдай уә тәбәрәкә-тағала құлшылықтарыңызды, ниеттеріңіз бен тілектеріңізді қабыл етсін! Әр күнгі оразада халқымыздың амандығын, мемлекетіміздің бүтіндігін, ел мен жердің бақуатты болып, Алаш ұрпағының даңқы асқақтауын тілейік. «Абай-ақпарат» Қасиетті Рамазан құтты болсын! 2011 жылдың 1 тамызы - қасиетті Рамазан айының бірінші күні Құрметті мұсылман бауырлар, қымбатты отандастар! Баршаңызды мүбарак Рамазан айының келуімен шын жүректен құттықтаймын! Биыл - сүйікті Отанымыз үшін ерекше жыл. Ел тәуелсіздігінің 20 жылдығы. Дәл осы айтулы кезеңде егемен еліміз Ислам Ынтымақтастық ұйымының тізгінін қолға алып, қазақтың байтақ даласының шежіре - тарихы Исламмен біте қайнасып жатқандығын дүйім жұртқа паш етуде. Осынау мәртебелі қызметте елімізге Алла тағаладан  зор абырой нәсіп етуін тілейік. Рамазан - он екі айдың сұлтаны, берекелі де кешірімі мол ай. Бұл айдың басты ерекшелігі Алла тағала исламның бес парызының бірі болған оразаны осы айда ұстауды  парыз етті. Екіншіден адамзат баласын тура жолға бағыттайтын, ақиқат пен жалғанды, сауап пен күнә арасындағы парықты айқындап беретін қасиетті Құран осы айда түсірілді. Сондықтан бұл айда оқылған Құран аяттарының сауабы, атқарған ізгі іс-амалдардың сауабы өзге айларға қарағанда еселеп артады. Құдси хадисте Алла тағала былай дейді: «Ораза тек Мен үшін. Оның сыйын (сауабын) Өзім ғана беремін. Өйткені, пенде Мен үшін шақуат қалауы мен ішіп-жеуден бас тартты». Үшіншіден мың айдан да қайырлы Қадір түнінің осы айда орын алуы да Жаратушының пендесіне тартуы . Рамазан айында ораза ұстау - мұсылман адамның мойнындағы бес парыздың бірі. Қасиетті Құранда: «Ей, иман келтіргендер! Сендерден бұрынғыларға парыз етілгендей тақуалыққа жетулерің үшін ораза ұстау сендерге де парыз етілді» («Бақара» сүресі, 183-аят) - деп бұйрылған. Әрине бұрынғы өткен пайғамбарлардың үмбеттері де өз кезегінде ораза ұстап өткен. Хадис-шарифте: «Ислам бес тірекке негізделген: Алладан басқа ешбір құдай жоқтығына және Мұхаммед Оның елшісі екеніне куәлік беру, намаз оқу, зекет беру, қажылық және рамазанда ораза тұту»,- деп ораза ұстау исламның шартынан екендігін білдірсе, мына хадисте: «Кімде-кім шын көңілмен иланып, кәміл иманмен, сауабын Алла тағаладан күтіп, Рамазан оразасын ұстайтын болса, оның өткен күнәлары кешіріледі», дей келе оразаның ұлық ғибадат екендігін сүйіншілейді. Демек, пенделікпен істеген кемшілік - қателіктерге өкініп, тәубаға келіп, сауабын Алла тағаладан үміт ете ораза ұстау - барша жамандықтарға кешірім болары шүбәсіз. Күнәсіз адам болмайтындығын ескерсек, ораза айы сол өткен күнәлардың кешірілуіне себеп болмақ, бауырлар! Ораза ұстаған кісіге берілетін сауапты тілмен айтып жеткізу де, сипаттау да мүмкін емес. Рамазан айы тек оразаның сауабына кенелетін емес, күнәлардың да кешірілетін кешірім айы. Жаратқан Алла ораза ұстағандарды көз көрмеген, құлақ естімеген және адамзат қиялы жетпейтін жақсылығымен марапаттайды. Адам пенделікпен өзге құлшылықты көрер көзге, атақ, абырой үшін жасауы мүмкін. Алайда оразаны көрер көзге, риялықпен тұта алмайды. Оразаны Аллаға шын сенген мұсылман ғана ұстайды. Алайда, ораза тек таңның атысынан күннің батысына дейін нәр татпау ғана емес. Ораза - рухтың азығы, тәннің шипасы. Ол денсаулықты сауықтыру арқылы тәнді рухани тазартады. Ардақты Пайғамбарымыз (с.ғ.с.): « Ораза ұстаңдар, денсаулықтарың жақсы болады »,- деп тектен тек айтпаған. Ораза - мұсылман үшін үлкен сабыр мектебі. Аузы бекітулі жан әдеп білмес пенделердің өзіне жасаған кейбір оғаш іс-әрекеттерін көріп, тұрпайы сөздерін естісе де: «Мен оразамын» деген бір ауыз сөзбен нәпсісіне тоқтау салып, сабырға келеді. Ал, сабырлылықтың сыйы - жәннат. Рамазан айында құлшылығын арттырған мұсылманның әрбір жасаған іс- әрекеттеріне еселеп сауап жазылып, ризық-несібесі артады. Кімде-кім ораза ұстағанға ауз аштырса, оның күнәлары кешіріліп, ораза ұстағанның сауабындай сауап алады, одан ораза ұстаушының сауабы кемімейді. Бірде сахабалар ардақты Елшіге (с.ғ.с.) келіп: «Уа, Алланың Елшісі! Біздің әрбіріміздің ораза ұстағанды тамақтандыруға шамамыз жете бермейді» - дегенде Алла Елшісі (с.ғ.с.): «Алла тағала ең болмаса бір түйір құрма, тіпті бір ұрттам сумен болса да қамқорлық жасағанға сауабын береді ...» - деген. Сондықтан кедей-ғаріптерді бір күн болса да тойындырып, қараусыз қалған мүсәпірлердің жанынан табылсақ, Алла тағаланың шексіз рақымына бөленеріміз хақ. Осы тұста, еліміздегі барша кәсіпкер азаматтарды осындай ұлық Рамазан айында берілетін мол сауап үшін өзгеге қол ұшын созып, қайырымдылық жасауға, игі іс-шараларды мейлінше көбірек атқаруға шақырамын. Жұртымыз қасиетті айда Алла тағаланың ашуы мен қаһарын тудыруға себепші арақ-шараптан, шариғатымыз тыйым салған басқа да харам іс-әрекеттерден аулақ болса деген тілегім бар. Мейрамханалар мен жиын-тойларда ішкіліктің ешбір түрі ішілмесе, дүкендерде сатылмаса. Сөз соңында айтарым, оразаның жылдан жылға он күнге кейін шегерілуіне  байланысты биыл тамыздың алғашқы күндерінен басталып, ыстьқ аптапқа тұспа-тұс келмек. Бұл өз кезегінде мұсылман жамағатының төзімділігі мен сабырлылығына сынақ іспетті. Шілденің аптап ыстығында ауыз бекітсек, Пайғамбарымыз (с.ғ.с.) сүйіншілегендей жәннаттағы «Райян» қақпасының есігін ашуымызға септігін тигізер, иншаллаһ! Құрметті әлеумет! Баршаңызға тауфиқты ғұмыр тілеймін. Ниеттеріңіз қабыл, мұраттарыңыз асыл болсын! Жүздеріңізге нұр, жүректеріңізге иман шуағы ұялай бергей! Жұртымыз тыныш, Отанымыз аман, тәуелсіз еліміздің мәртебесі асқақтап, ынтымағымыз жарасып, Алла тағаланың құт-берекесі дари бергей! Шейх Әбсаттар қажы Дербісәлі, Қазақстан мұсылмандары діни басқармасы мен Орта Азия мүфтилер кеңесінің төрағасы, Бас мүфти «muftyat.kz» сайты
